Diari Oficial de la Generalitat Valenciana


Sumari del DOGV 4810, del 02-08-2004 (2004/7435)

Actuacions de juí verbal número 368/2003. Cèdula de notificació.
----------------------------------------------------------------

### Dades del document

Número de DOGV
:   4810

Data del DOGV
:   02-08-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/7435


Organisme emissor
:   Jutjat de Primera Instància Número 1 de Catarroja

Tipus de document
:   Anunci

Actuacions de juí verbal número 368/2003. Cèdula de notificació. [2004/Q7435]
  
Procediment: assumpte civil 368/2003
  
Juí verbal 368/2003
  
Part demandant: Josefa Tolosa Cruzá
  
Part demandada: Juan Maravilla Berlanga, Juan Ramón Maravilla Ferris i Axa Aurora Ibérica, SA
  
Julia García Martín, secretària judicial del Jutjat de Primera Instància i Instrucció número 1 de Catarroja, mitjançant este edicte faig saber:
  
Que en les actuacions de juí verbal 368/2003, que se seguixen en este jutjat a instància de Josefa Tolosa Cruzá contra Juan Maravilla Berlanga, Juan Ramón Maravilla Ferris i Axa Aurora Ibérica, SA, en què consta dictada sentència, que té l'encapçalament i la decisió que, literalment, diuen així:
  
«Rosa Beleño Cubas, jutgessa substituta del Jutjat de Primera Instància i Instrucció número 1 de Catarroja, ha vist les presents actuacions de juí verbal número 368/2003, sobre reclamació de quantitat derivat d'un accident de circulació, que se seguixen en este jutjat a instàncies de Josefa Tolosa Cruzá, representada pel procurador dels tribunals Alberto Maella Catalá i assistida del lletrat Alfredo Pellicer Farreri, contra Juan Maravilla Berlanga, Juan Ramón Maravilla Ferris i contra l'entitat asseguradora Axa Aurora Ibérica, SA, declarats en rebel·lia davant la seua incompareixença en actuacions malgrat estar citats en forma legal.
  
Decisió
  
Que amb l'estimació de la demanda interposada pel procurador dels tribunals Alberto Maella Catalá, en nom i representació de Josefa Tolosa Cruzá, condemne Juan Maravilla Berlanga, Juan Ramón Maravilla Ferris i l'entitat asseguradora Mutualidad de Levante, perquè paguen amb caràcter solidari a l'actora la quantitat de dos mil dos-cents vint-i-un euros i vint-i-sis cèntims, més els interessos legals que, amb càrrec a la companyia asseguradora, ho serà de conformitat amb l'establit en l'article 20 de la Llei de Contracte d'Assegurança (incrementat en el 50%), i amb expressa imposició de costes processals als demandats esmentats.
  
Notifiqueu la present resolució a les parts, i feu-los saber que esta sentència no és ferma i que contra ella podran interposar un recurs d'apel·lació en el termini de cinc dies, comptadors des del sendemà de la notificació.
  
Esta és la meua sentència, definitivament jutjant en primera instància, que pronuncie, mane i firme».
  
En atenció al desconeixement de l'actual domicili o residència de la part demandada, mitjançant provisió del jutge, de conformitat amb el que disposen els articles 156.4, 164 i 497 de la Llei 1/2000, d'Enjudiciament Civil, s'ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència als demandats.